Volg eie raad oor takel van toetse | Netwerk24
Volg eie raad oor takel van toetse
Deur Dr. Sonja Loots, Parow 10 Maart 2019 00:15
Dr. Sonja Loots, Parow, skryf: Mense wat nie kan lees nie, laat beskawings val en beskaafdheid sneuwel. Wanneer diegene wat nie met begrip kan of wil lees nie, ook aggressief en beterweterig is, betree ons die dor woestyn van anti-intellektualisme waar veglustige idiote die opperhand het.
Amanda Scholtz se lesersbrief verlede week, ’n reaksie op my rubriek van die vorige Sondag, beliggaam hierdie gevaarlike kombinasie. Scholtz het die rubriek geheel en al misverstaan. Sy snap glad nie dat dit ’n pleidooi is om te bly glo in goedheid nie, ook in die goedheid van mense wat skynbaar sleg of boos is.
Op grond van haar growwe waninterpretasie beskuldig sy my van laster, waarmee sy illustreer dat sy ook verstommend onkundig is oor wat laster eintlik behels. Sy kombineer dit dan verder met ’n woeste ad hominem-aanval.
Rubriekskrywers kry baie kritiek omdat dit hul werk is om soms omstrede menings te verwoord. Hulle is gewoond daaraan, maar hierdie reaksie is ná twee dekades as los-en-vas rubriekskrywer ’n betreurenswaardige laagtepunt omdat dit so buitengewoon, enorm dom en geniepsig is. Die skrywer beskuldig my van ’n oppervlakkige interpretasie en raai my aan om te besin voor ek loskop die toetse takel. Ek sou haar graag wou vra om haar eie raad te volg.
Meer oor: Sonja Loots | Brief